སྤྱི་ལོ་༡༩༡༡ལོར་རྒྱ་ནག་ནང་ཁུལ་དུ་སུན་ཀྲུང་ཧྲན་གྱིས་སྣེ་ཁྲིད་པའི་ལྕག་ཕག་ལོའི་གསར་རྗེ་ཞེས་པ་དེར་རྒྱལ་ཁ་ཐོབ་ཅིང་།ཀྲུང་ཧྭ་མི་སེར་རྒྱལ་ཁབ་བཙུགས་པ་ཁྱབ་བསྒྲགས་བྱས་པ་དང་།ཞིང་ཆེན་དང་ལྗོངས་བཅུ་ལྷག་གིས་ཆིན་སྲིད་གཞུང་དང་གྱེས་ཏེ་རང་བཙན་ཐོབ་པ་ཁྱབ་བསྒྲགས་བྱས་པས་ཆིན་སྲིད་གཞུང་གི་དབང་སྒྱུར་རྩ་བ་ནས་ཉམས་མགོ་ཚུགས།དེ་འདྲའི་རྒྱབ་ལྗོངས་འོག་གོང་ས་མཆོག་དང་རྒྱ་གར་གྱི་བློན་ཆེན་མུ་ལ་ལ་རྣམ་གཉིས་ཀྱིས་རྡོ་རྗེ་གླིང་དུ་བོད་ཀྱི་ལས་དོན་སྐོར་གསང་བའི་གྲོས་མོལ་མང་བོ་གནང་ཞིང་།ཟླ་བཟང་དགྲ་འདུལ་བོད་དུ་རྒྱ་དམག་ལ་ཕར་རྒོལ་བྱེད་པའི་བཀོད་འདོམས་བྱེད་པོར་མངགས་གཏོང་མཛད།ད་དུང་ཨུ་རུ་སུའི་གོང་མར་བོད་ལ་རོགས་སྐྱོར་འབོད་སྐུལ་དང་ཨུ་རུ་སུའི་སློབ་གྲྭར་བོད་ཕྲུག་ཁ་ཤས་སློབ་གཉེར་དུ་བརྫངས།